Ostona shahri xalqaro aeroportining yo‘lovchi terminalini kengaytirish rejalashtirilmoqda. Bu haqda mamlakat investitsiya va rivojlanish vazirligi fuqarolik aviatsiyasi qo‘mitasi tomonidan o‘tkazilgan matbuot anjumanida aytildi. Ta’mir va modernizatsiya ishlaridan so‘ng terminal soatiga 1 750 yo‘lovchini o‘tkazish qobiliyatiga ega bo‘ladi. Ayni paytda bu ko‘rsatkich 750 kishiga teng. Shu tariqa, aeroport yiliga 7 mln kishini qabul qila oladi. Bundan tashqari, 2020 yilga qadar Semey, Qustanay va Ust-Kamenogorsk shaharlaridagi aeroportlarda ta’mirlash ishlari o‘tkaziladi. Ayni paytda mamlakat bo‘ylab 13 aeroportda bunday ishlar o‘tkazilgan.